Na temelju članka 6. stavak 8. Pravilnika o gospodarskom korištenju, korištenju ili gradnji građevina i posebnoj upotrebi pomorskog dobra na području Splitsko-dalmatinske županije („Službeni glasnik Splitsko-dalmatinske županije“ broj 110/17) i članka 55. Statuta Grada Makarske (Glasnik Grada Makarske broj 03/21), Gradonačelnik Grada Makarske dana 28. listopada 2022. godine objavljuje

**JAVNU RASPRAVU**

**o Planu korištenja koncesioniranog područja za koncesiju na pomorskom dobru u svrhu gospodarskog korištenja plaže na dijeli k.o. Makarska-Makar, predio ispred hotela Dalmacija (Placeshotel) by Valamar**

1. Na javnu raspravu stavlja se Plan korištenja koncesioniranog područja za koncesiju na pomorskom dobru u svrhu gospodarskog korištenja plaže na dijelu k.o. Makarska-Makar, predio ispred hotela Dalmacija (Placeshotel) by Valamar, zajedno sa grafičkim prikazom obuhvata, sadržaja i prostorne organizacije koncesije na pomorskom dobru (dalje u tekstu: Plan korištenja) koncesionara Imperial Riviera d.d., Jurja Barakovića 2, 51280 Rab, OIB: 90896496260.
2. Cilj javne rasprave je pribavljanje prijedloga, mišljenja i primjedbi javnosti koje će Grad Makarska uzeti u obzir prilikom davanja mišljenja o Planu korištenja u postupku koji provodi Upravni odjel za turizam i pomorstvo Splitsko-dalmatinske županije.
3. **Javna rasprava održat će u četvrtak 03. studenog 2022. godine u prostoru Vijećnice, zgrade Grada Makarske u Makarskoj, Obale kralja Tomislava 1 s početkom u 13:00 h.**
4. Uvid u Plan korištenja može se izvršiti na službenoj mrežnoj stranici Grada Makarske [www.makarska.hr](http://www.makarska.hr) i oglasnoj ploči Grada Makarske, svaki radni dan u vremenu od 07:00 do 15:00 h, zaključno sa 07. studenog 2022. godine.
5. Prijedlozi, mišljenja i primjedbe na Plan korištenja mogu se dati na zapisnik u vrijeme javne rasprave ili pisanim putem na adresu Grada Makarske. Razmatrat će se samo pisani prijedlozi, mišljenja i primjedbe napisani čitko i razumljivo, uz ime i prezime te adresu podnositelja, zaprimljeni u Grad Makarska do 07. studenog 2022. godine u 15:00 h, bez obzira na način dostave.
6. Pozivaju se svi zainteresirani na sudjelovanje u javnoj raspravi na način uređen ovom objavom.

Klasa: 351-04/22-03/1

Ur.broj : 2181-6-01-22-02 Gradonačelnik:

Makarska. 28. listopada 2022. dr.sc. Zoran Paunović, v.r.